Bongoantilope

**Bongo** (*Tragelaphus eurycerus*) kalles også **bongoantilope** og er en storvokst art i slekten buskbukker (*Tragelaphus*) i delgruppen Tragelaphini, som består av oksedyr (Bovinae) i kvegfamilien (Bovidae). To underarter anerkjennes av de fleste.

Verdens naturvernunion regner arten som nær truet av utryddelse og anslo i 2017 en totalpopulasjonen av voksne, forplantningsdyktige dyr til omkring  individer. Estimatet gjelder imidlertid bare for lavlandsbongo (nominatformen), mens fjellbongo, som er stedegen for Kenya, er kritisk truet av utryddelse og ble estimert til å bestå av kun 70–80 voksne individer i 2017.

## Taksonomi

Alle autoriteter anerkjenner ikke to underarter, men både Bovids of the World og Verdens naturvernunion gjør det. Arten har tidligere vært plassert i slekten *[[Taurotragus]]* og i sin egen slekt, *Boocercus*.

Nominatformen inkluderer også rasene *albovirgatus* (fra Sanaga til Sudan), *cooperi* (Haut-Uele i DR Kongo), *eurycerus* (fra Sierra Leone til Togo), og *katanganus* (Haut-Katanga i DR Kongo).

## Biologi
Bongo er en meget stor antilope og den eneste arten blant skruehornantilopene (Tragelaphini) hvor begge kjønn bærer lange, lyreformede skruhorn. Arten har et sterkt kjønnspreg, der hannene blir betydelig større enn hunnene.

Kroppslengden er cirka 170–250&nbsp;cm, halen cirka 45–65&nbsp;cm, skulderhøyden cirka 110–130&nbsp;cm, og hornlengden cirka 75–100&nbsp;cm. Hannene veier normalt 240–400&nbsp;kg, hunnene cirka 150–235&nbsp;kg. Fjellbongo skal i snitt være litt større enn lavlandsbongo.

De to underartene skiller seg noe i utfargingen, men mest i utbredelsen. Fjellbongoene blir noe mørkere og klarere i fargen enn lavlandsbongoene. Den er dessuten bare utbredt i fjellskogene på Mount Kenya, Mau, Eburu, og i Aberdarefjellene. Lavlandsbongoen er noe blekere i fargene og finnes i to store populasjoner; en sør i Vest-Afrika, og en i Sentral-Afrika.

Pelsen er kort og glinsende, rik rødlig nøttebrun, og kroppen har hvite eller gulhvite tynne og meget karakteristiske tverrstriper på flankene. Langs ryggraden har dyra en vekselvis lys og mørk stående hårkam. Begge kjønn har to hvite kinnflekker, men hannens er større enn hunnens. I tillegg har arten et karakteristisk hvitt tverrbånd på nederst på framhalsen. Dyra har dessuten store hvite markeringer på lemmene, spesielt på innsiden.

## Inndeling
Inndelingen følger i hovedsak *Bovids of the World*.

* Bovidae, kvegfamilien
** Bovinae, oksedyr
*** Boselaphini
*** Tragelaphini, skruehornantiloper
**** *[[Ammelaphus]]*, småkuduer
**** *[[Nyala]]*, nyala (monotypisk)
**** *[[Tragelaphus]]*, buskbukker
***** *[[bongoantilope|T. eurycerus]]*, bongo
****** *T. e. eurycerus* (nominatformen), lavlandsbongo
****** *T. e. isaace*, fjellbongo
***** *[[fjellnyala|T. buxtoni]]*, fjellnyala (monotypisk)
***** *[[Tragelaphus spekii|T. spekii]]*, sitatunga
***** *[[Tragelaphus scriptus|T. scriptus]]*, skriftantilope
***** *[[Tragelaphus sylvaticus|T. sylvaticus]]*, sørlig skriftantilope
**** *[[Strepsiceros]]*, storkuduer
**** *[[Taurotragus]]*, elander
*** Bovini, villkveg og bøfler
** Antilopinae, antiloper

## Annet
Det er lettere med bilder av fjellbongo, selv om den er blitt svært sjelden. Nettopp derfor er den nemlig ofte representert i zoologiske dyrehager. Lavlandsbongo er langt mer tallrik, men nettopp derfor kanskje ikke like interessant for dyrehagene. Den er dessuten utbredt i to ofte svært konfliktfylte områder, som mange naturfotografer og turister unngår.

## Referanser




## Eksterne lenker
*